TM ชี้ Q3 โตเด่น! ชูชุดตรวจ ATK หนุน
Q3/64 สำหรับ TM ประเมินว่าจะฟื้นตัวเด่น ซึ่งโดยหลักหนุนจากการจำหน่ายชุดตรวจ Antigen Test Kit (ATK) หลังบริษัทมีการนำเข้ามาจำหน่าย
Q3/64 สำหรับ TM ประเมินว่าจะฟื้นตัวเด่น ซึ่งโดยหลักหนุนจากการจำหน่ายชุดตรวจ Antigen Test Kit (ATK) หลังบริษัทมีการนำเข้ามาจำหน่าย
29 ต.ค. 2564

คุณค่าบริษัท
ก่อนประกาศงบการเงินไตรมาส 3 ปี 2564 สำหรับ บริษัท เทคโนเมดิคัล จำกัด (มหาชน) หรือ TM ล่าสุดมีทางนักวิเคราะห์ประเมินว่า แนวโน้มผลประกอบการในช่วงไตรมาส 3 ปี 2564 จะฟื้นตัวเด่น ซึ่งโดยหลักหนุนจากการจำหน่ายชุดตรวจ Antigen Test Kit (ATK) หลังบริษัทมีการนำเข้ามาจำหน่าย
ทั้งนี้โดยคาดว่าชุดตรวจดังกล่าวจะมียอดขายสูง และมีอัตรากำไรขั้นต้นที่ดี ประกอบกับผลิตภัณฑ์หลักที่บริษัทจัดจำหน่ายได้มีการฟื้นตัว หลังจำนวนผู้ป่วยในตามโรงพยาบาลมีการฟื้นตัว
เบื้องต้น บล.เอเชีย เวลท์ คาดว่าบริษัทจะมีรายได้ในไตรมาส 3 ปี 2564 ราว 160-170 ล้านบาท และกำไรสุทธิที่ 40-45 ล้านบาท
นอกจากนี้ พบว่าแนวโน้มผลประกอบการในครึ่งหลังของปี 2564 มีแนวโน้มฟื้นตัวเด่น ซึ่งหนุนจากชุดตรวจ ATK และการฟื้นตัวของกำลังซื้ออุปกรณ์และวัสดุสิ้นเปลือง โดยเฉพาะที่ใช้ในห้องผ่าตัด โดยคาดว่ารายได้ในส่วนดังกล่าวจะฟื้นตัวต่อเนื่องไปยังปี 2565 ซึ่งได้อานิสงส์จากการเปิดประเทศ ทำให้ผู้ป่วยทั้งชาวไทยและต่างชาติจะกลับมารักษาตัวได้ปกติ โดยเฉพาะ Pent Up Demand จากผู้ป่วยต่างชาติ จะหนุนการจำหน่ายเกี่ยวกับอุปกรณ์การผ่าตัด
พร้อมด้วยประเมินกำไรสุทธิของบริษัทในปี 2564 อยู่ที่ 50-55 ล้านบาท เพิ่มขึ้น 22% ถึง 34% จากงวดเดียวกันของปีก่อน
อย่างไรก็ตาม หากย้อนกลับไปช่วงปี 2563 โดยลักษณะของผลิตภัณฑ์สามารถแบ่งออกเป็น อุปกรณ์และวัสดุสิ้นเปลือง ซึ่งคิดเป็นสัดส่วนรายได้ 91% และอุปกรณ์และเครื่องมือทางการแพทย์ ซึ่งคิดเป็นสัดส่วนรายได้ 9%
ดังนั้นสัดส่วนรายได้หลักจะยังเป็นอุปกรณ์และวัสดุสิ้นเปลืองเป็นตัวนำในช่วงโควิด-19 ระบาด
ส่วนหากไปวิเคราะห์ฐานะทางการเงินเพื่อเป็นตัวแปรในการตัดสินใจต่อการลงทุน พบว่าฐานะทางการเงินของบริษัทยังดูดี เพราะบริษัทมีสินทรัพย์หมุนเวียนมากถึง 558.26 ล้านบาท เมื่อนำมาเทียบกับหนี้สินหมุนเวียน 283.97 ล้านบาท ได้ค่า CURRENT RATIO อยู่ที่ระดับ 1.97 เท่า ถือว่าสภาพคล่องทางการเงินของบริษัทมากพอสมควร
ขณะที่หนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวมแค่ 302.50 ล้านบาท เมื่อนำมาเทียบกับส่วนของผู้ถือหุ้นมากถึง 475.92 ล้านบาท ได้ค่า D/E อยู่ที่ระดับ 0.64 เท่า แสดงว่า บริษัทยังไม่มีส่วนของหนี้สินมารบกวน
สิ่งสำคัญทางนักวิเคราะห์ประเมินกรอบราคาเป้าหมายไว้ที่ 4.42-4.88 บาท
….
ผู้ถือหุ้นรายใหญ่
รายชื่อกรรมการ